**FATCA**

**Priloga k Tehničnemu protokolu za pošiljanje podatkov na FURS za namene izvajanja sporazuma FATCA**

**Seznam kod napak**

**MAREC 2023**

**KAZALO**

[1 UVOD 3](#_Toc129077679)

[2 VALIDACIJA FURS – KODE NAPAK 4](#_Toc129077680)

UVOD

Po prejemu FATCA sporočila s strani poročevalske finančne institucije (v nadaljevanju: poročevalske FI) bo Finančna uprava Republike Slovenije (v nadaljevanju: FURS) validirala oziroma preverila tehnično veljavnost prejetega FATCA sporočila in poročevalski FI pripravila ustrezno povratno informacijo v obliki tehničnega statusnega sporočila.

Celoten proces validacije se sicer opravi na dveh ravneh, in sicer na ravni (1) tehnične validacije FURS in (2) vsebinske validacije Urada za notranje prihodke ZDA (IRS – »Internal Revenue Service«). FURS v procesu validacije preveri, ali prejeta sporočila ustrezajo [FATCA XML shemi](https://www.irs.gov/businesses/corporations/fatca-xml-schemas-and-business-rules-for-form-8966) in ali podatki v sporočilu ustrezajo pravilom in vrednostim, kot so določena z Navodilom za dostavo informacij v skladu s Sporazumom med Vlado Republike Slovenije in Vlado Združenih držav Amerike o izboljšanju spoštovanja davčnih predpisov na mednarodni ravni in izvajanju FATCA (v nadaljevanju: Navodilo za dostavo), objavljenim v Prilogi 18 [Pravilnika o izvajanju Zakona o davčnem postopku − ZDavP-2](http://www.pisrs.si/Pis.web/pregledPredpisa?id=PRAV7927) (Uradni list RS, št. 30/17 in 80/19 - sprememba).

Tehnično statusno sporočilo FURS vsebuje informacijo o tehnični potrditvi ali tehnični zavrnitvi prejete FATCA datoteke. Tehnično zavrnitveno statusno sporočilo vsebuje seznam kod napak ter opis posameznih napak, ki so navedene v nadaljevanju tega dokumenta. Pri tem je treba upoštevati, da prazne vrednosti ali presledki niso dovoljeni. Hkrati FURS preverja tudi prisotnost vrednosti opcijskih elementov in atributov, kar pomeni, da če so le-ti poročani, ne smejo imeti prazne oziroma nepravilne vrednosti. Statusno sporočilo je generirano v skladu z [FATCA XML shemo za statusna sporočila](http://www.oecd.org/tax/beps/country-by-country-reporting-status-message-xml-schema-user-guide-for-tax-administrations.htm):

* V kolikor je FATCA sporočilo tehnično veljavno, FURS preko B2B kanala vrne poročevalski FI potrditveno statusno sporočilo. V elementu *NotificationContentTxt* je navedeno besedilo: »Sporočilo je tehnično veljavno in bo posredovano na IRS«. Sporočilo posamezne FI nato FURS posreduje na IRS, ki opravi vsebinsko preveritev sporočila. IRS v zvezi s tem vrne na FURS vsebinsko statusno sporočilo. FURS pa to sporočilo posreduje naprej poročevalski FI na enak način kot tehnično statusno sporočilo preko B2B kanala.
* V kolikor pa FATCA sporočilo ni tehnično veljavno, FURS preko B2B kanala vrne poročevalski FI zavrnitveno statusno sporočilo. V sklopu *FATCARecordErrorGrp* sta navedeni koda in ime napake, navedene v nadaljevanju tega dokumenta, v elementu *»ActionRequestedTxt*« pa je navedeno besedilo: »Potrebna je ponovna priprava datoteke in ponovno pošiljanje«. V primeru napak se torej FATCA sporočilo zavrne in se ne posreduje na IRS. Poročevalska FI mora pripraviti in posredovati novo sporočilo na FURS, dokler ne prejme potrditvenega statusnega sporočila.

Tehnično statusno sporočilo FURS zavezanci pridobijo s klicem metode »ReceivePackage«**,** sprejem sporočila pa potrdijo z metodo »AckPackage«.

VALIDACIJA FURS – KODE NAPAK

|  |  |  |
| --- | --- | --- |
| **Koda napake** | **Ime napake** | **Opis napake ter zahtevano dejanje** |
| 50007 | Neuspešna validacija sheme. | Datoteka ni bila uspešno validirana glede na FATCA XML shemo. Zahteva se odprava ugotovljenih napak in ponovna predložitev datoteke. |
| 50007 | Oznaka vrste sporočila (*MessageType*) mora biti poročana. | Zahteva se poročanje vrednosti »FATCA«. |
| 50007 | Časovni žig (*Timestamp*) ne ustreza predpisani strukturi. | Poročana vrednost ne ustreza predpisani strukturi v Navodilu za dostavo. Zahteva se odprava napake in ponovno poročanje. |
| 50007 | Nepravilna struktura elementa Obdobje poročanja (*ReportingPeriod*). | Element Obdobje poročanja (*ReportingPeriod*) mora ustrezati strukturi LLLL-MM-DD. |
| 50007 | Napačno oddano Ničelno poročilo *(NilReport).* | V primeru ničelnega poročila je treba poleg sklopa »ReportingFI«, dodatno izpolniti še sklop Ničelno poročilo *(NilReport),* in sicer znotraj njega element Ni računa za poročanje (*NoAccountToReport)* z vrednostjo »*yes*«.  |
| 50007 | Nedovoljena vrednost elementa Račun zaprt (*AccountClosed*). | Če gre za zaprt račun, je dovoljena vrednosti »*true*«. V primeru, da ne gre za zaprt račun, je dovoljena vrednost »*false*« oz. se v tem primeru element ne poroča. |
| 50007 | Napačna vrednost atributa Vrsta plačila *(Type)*. | V elementu Plačilo *(Payment)* so vrednosti atributa Vrsta plačila (*Type*) lahko sledeče:: * »FATCA501« – dividende;
* »FATCA502« – obresti;
* »FATCA503« – iztržek od prodaje;
* »FATCA504« – ostalo.
 |
| 50007 | Napačna vrednost atributa Vrsta številke računa (*AcctNumberType*). | V elementu Številka računa *(AccountNumber)* so vrednosti atributa Vrsta številke računa (*AcctNumberType*) lahko sledeče:* »OECD601« - v primeru IBAN;
* »OECD602« - v primeru OBAN;
* »OECD603« - v primeru ISIN;
* »OECD604« - v primeru OSIN;
* »OECD605« - v primeru drugih vrst številk računa (npr. zavarovalna pogodba).
 |
| 50007 | Koda države (*CountryCode*) je obvezna v sklopu »PersonParty\_Type« za podatke o posamezniku *(»Individual«)* oziroma v sklopu »*OrganisationParty\_Type«* za podatke o Subjektu *(»Organisation«).* | Koda države (*CountryCode*) je obvezna v sklopu »PersonParty\_Type« za podatke o posamezniku *(»Individual«)* oziroma v sklopu »*OrganisationParty\_Type*« za podatke o Subjektu *(»Organisation«).* |
| 50008 | Enolična oznaka sporočila (*MessageRefID*) ni pravilne strukture. | Enolična oznaka sporočila (*MessageRefID*) ne ustreza strukturi predpisani v Navodilu za dostavo oz. Tehničnem protokolu. Vrednost elementa mora ustrezati naslednji obliki: [GIIN\_FI].[NAKLJUČEN\_NIZ]. 1. GIIN\_FI – Vpiše se GIIN poročevalske FI. V primeru Sponzorjev, ki poročajo sklade, se vpiše GIIN tipa. SP.
2. Znak »pika«.
3. NAKLJUČEN\_NIZ – naključno zaporedje alfa numeričnih znakov. Priporočena je uporaba GUID postopka, vendar lahko poročevalske FI uporabijo tudi druge postopke (npr. *timestamp* priprave dokumenta). Vsebina elementa ne sme vsebovati več kot 200 znakov.
 |
| 50009 | Enolična oznaka sporočila *(MessageRefID)* je bila že uporabljena.  | Enolična oznaka sporočila (*MessageRefID*) je bila že uporabljena v eni izmed predhodnih datotek. Zahteva se odprava napake in ponovna predložitev datoteke. |
| 50013 | Napačna verzija sporočila (*FATCA\_OECD Version)*. | Vpiše se različica sheme, v kateri se informacije poročajo. Vpiše se numerična vrednost, in sicer dve številki, ki sta ločeni s piko.  |
| 60005 | Napačna koda države imetnika računa subjekta *(AccountHolder/Organisation/ResCountryCode).* | Pri vnosu elementa Vrsta imetnika računa *(AcctHolderType)* z vrednostjo »FATCA103« ali »FATCA104« je edina dovoljena vrednost Kode države rezidentstva *(ResCountryCode)* imetnika računa subjekta *(Organisation)* vrednost »US«. |
| 60006 | Sklop Pretežni lastnik *(SubstantialOwner* je obvezen. | Pri vnosu elementa Vrsta imetnika računa *(AcctHolderType)* z vrednostjo »FATCA101« ali »FATCA102« je obvezen vnos sklopa Pretežni lastnik *(SubstantialOwner),* ki identificira lastnike imetnika računa ali prejemnike plačil in pretežne lastnike ZDA. Elementi so v shemi organizirani v sklopu *PersonParty\_Type.* |
| 60016 | Podan mora biti element Vrsta poročevalca *(FilerCategory).* | Element Vrsta poročevalca *(FilerCategory)* je obvezen. |
| 60017 | Podana je napačna vrednost elementa Vrsta poročevalca *(FilerCategory).* | Poročevalska FI, ki podatke poroča po modelu 1 IGA, v element Vrsta poročevalca *(FilerCategory),* vnese vrednost »FATCA602« (GIIN poročevalske FI v elementu *ReportingFI/TIN* vsebuje končnico .LE, .SL, .ME, ali .BR). To je edina dovoljena vrednost.Sponzor, ki poroča podatke za sklade, v sklopu elementa Poročevalska finančna institucija, Sponzor *(ReportingFI/Sponsor)*, v element Vrsta poročevalca *(FilerCategory)* vnese vrednost »FATCA607«. To je edina dovoljena vrednost. |
| 70000 | Vrednost elementa Enolična oznaka sporočila (*MessageRefID*) ne sme biti prazna. | Vrednost elementa Enolična oznaka sporočila (*MessageRefID*) ne sme biti prazna. Vpisati jo je treba v skladu z strukturo predpisano v Navodilu za dostavo oz. Tehničnem protokolu. Zahteva se odprava napake in ponovna predložitev datoteke. |
| 70001 | Nepravilna struktura elementa »*TIN*« v elementih Imetnik računa *(AccountHolder)* oziroma elementu Pretežni lastnik *(SubstantialOwner).* | Struktura TIN je v elementu Imetnik računa *(AccountHolder)* oziroma elementu Pretežni lastnik *(SubstantialOwner)* lahko sledeča: * devet zaporednih številk brez presledkov (npr. 123456789),
* devet številk z dvema vezajema (npr. 123-45-6789),
* devet številk z vezajem za drugo številko (npr. 12-3456789).

Za poročevalska obdobja od 2017 do 2020 je bil dovoljen vnos 9 velikih tiskanih črk A (AAAAAAAAA), v kolikor poročevalska FI ni pridobila identifikacijske številke ZDA. Za poročevalski obdobji 2021 in 2022 (prehodno obdobje) se v primeru, da poročevalska FI ne pridobi identifikacijske številke ZDA, vnese vrednosti 222222222, 333333333, 444444444, 555555555, 666666666, 777777777. Za poročevalska obdobja 2023 in 2024 se v primeru, da poročevalska FI ne pridobi identifikacijske številke ZDA, vnese vrednosti 222222222, 000222111, 333333333, 444444444, 555555555, 666666666, 777777777, 999999999.Dodatne informacije glede opisa posameznih vrednosti so objavljene na spletni strani [FURS FATCA - rubrika »Novosti v poročanju (za davčno leto)«.](https://www.fu.gov.si/nadzor/podrocja/mednarodna_izmenjava/fatca?type=atomtx_news_pi1%5BoverwriteDemand%5D%5Byear%5D%3D2015tx_news_pi1%5BoverwriteDemand%5D%5Bmonth%5D%3D04tx_news_pi1%5Bcontroller%5D%3DNewscHash%3D2bf3c6688c6533atopc5022c6688#c4665)V kolikor poročevalska finančna institucija potrjuje, da identifikacijske številke ZDA s strani imetnika računa in/ali pretežnega lastnika ni treba pridobiti, se v element »*TIN*« vnese slovensko davčno številko ali oznako »NA«, kar pomeni »ni na voljo« (»Not Available«) in obvezno izpolni tudi element izdajatelj identifikacijske številke (TIN IssuedBy) z ISO kodo jurisdikcije, ki je izdala identifikacijsko številko, torej »SI«. |
| 70006 | Element »TIN« je pri sklopih Imetnik računa *(AccountHolder)* oziroma Pretežni lastnik *(SubstantialOwner)* obvezen. | Element »*TIN*« je pri sklopu Imetnik računa *(AccountHolder)* oziroma Pretežni lastnik *(SubstantialOwner)* obvezen.  |
| 70012 | Naziv (*Name*) je pri sklopih Imetnik računa *(AccountHolder)* oziroma Pretežni lastnik *(SubstantialOwner)* obvezen. | Element je obvezen. Zahteva se poročanje vrednosti, ki ni prazna in ne vsebuje samo presledkov. |
| 70013  | Mesto (*City*) se mora poročati, če je Naslov (*Address*) poročan v Strukturiranem formatu. | Element je obvezen, če se naslov Imetnika računa *(AccountHolder)* oziroma Pretežnega lastnika *(SubstantialOwner*) poroča v strukturiranem formatu. Zahteva se poročanje vrednosti, ki ni prazna in ne vsebuje samo presledkov. |
| 70014 | Naslov (*Address)* mora biti poročan v vsaj enem od obeh formatov oz. oblik in sicer v Strukturiranem formatu (*AddressFix)* in/ali Prostem formatu (*AddressFree).* | Element je obvezen, zahteva se poročanje v vsaj enem izmed obeh formatov.  |
| 70015 | Element TIN v sklopu Poročevalska finančna institucija *(ReportingFI)* je obvezen. | Element TIN v sklopu Poročevalska finančna institucija *(ReportingFI)* je obvezen. Vnesti je treba veljavno GIIN številko poročevalske FI. V primeru poročanja skladov, se vnese GIIN sklada (GIIN s kratico .SF). |
| 70016 | Naziv (*Name*) poročevalske FI mora biti poročan. | Element je obvezen. Zahteva se poročanje vrednosti, ki ni prazna in ne vsebuje samo presledkov. |
| 70017 | Mesto (*City*) se mora poročati, če je Naslov (*Address*) poročan v Strukturiranem formatu. | Element je obvezen, če se naslov Poročevalske finančne institucije *(ReportingFI)* poroča v strukturiranem formatu. Zahteva se poročanje vrednosti, ki ni prazna in ne vsebuje samo presledkov. |
| 70020 | Napačna vrednost elementa »TIN« pri sklopu Imetnik računa *(AccountHolder)* oziroma Pretežni lastnik *(SubstantialOwner).* | Vnos 9 ničel (000000000) je dovoljen samo v primeru stornacij zapisov (vrednost elementa *DocTypeIndic* je »FATCA3«), ki so v elementu »TIN« vsebovali 9 ničel. |
| 70021 | Neveljavna GIIN številka. | FATCA sporočilo v elementu Identifikacijska številka pošiljateljica (*SendingCompanyIN*) vsebuje GIIN številko, ki ne obstaja na seznamu IRS veljavnih GIIN številk. |
| 80000 | Podvojena vrednost Identifikacije zapisa (*DocRefID*). | Poročano vrednost Identifikacije zapisa (*DocRefID)* že uporablja drug zapis oz. poročana vrednost Identifikacije zapisa (*DocRefID*) je že bila uporabljena. |
| 80001 | Identifikacija zapisa (*DocRefID*) ni pravilne strukture. | Identifikacija zapisa (*DocRefID*) ne ustreza strukturi predpisani v Navodilu za dostavo oz. Tehničnem protokolu: Vrednost elementa mora ustrezati naslednji obliki: [GIIN\_FI].[NAKLJUČEN\_NIZ]. 1. GIIN\_FI – vpiše se GIIN poročevalske FI. V primeru Sponzorjev, ki poročajo sklade, se vpiše GIIN sklada (GIIN tipa .SF, ki je naveden v elementih *ReportingFI/TIN*) in ne GIIN Sponzorja.
2. Znak »pika«.
3. NAKLJUČEN\_NIZ – naključno zaporedje alfa numeričnih znakov. Priporočena je uporaba GUID postopka, vendar lahko poročevalske FI uporabijo tudi druge postopke (npr*. timestamp* priprave dokumenta). Vsebina elementa ne sme vsebovati več kot 200 znakov.
 |
| 80002 | Neznana Identifikacija zapisa, ki se popravlja (*CorrDocRefID*). | Identifikacija zapisa, ki se popravlja *(CorrDocRefID),* se nanaša na neznan zapis. Identifikacija zapisa (*DocRefID),* ki se ga želi popraviti, ne obstaja. |
| 80003 | Identifikacija zapisa, ki se popravlja (*CorrDocRefID*) ni več veljavna. | Popravljen zapis ni več veljaven. Popravljati je mogoče le zadnje veljavne zapise.Po oddaji razveljavitve (stornacije) (*DocTypeIndic ima vrednost »FATCA3«*) zapis ni več veljaven, kar pomeni, da je po oddaji razveljavitve (stornacije) potrebno ponovno oddati inicialno sporočilo (*DocTypeIndic ima vrednost »FATCA1).* |
| 80004 | Identifikacija zapisa, ki se popravlja (*CorrDocRefID*), se mora poročati samo v primeru popravkov. V primeru inicialnega sporočila oz. inicialnega zapisa se elementa *CorrDocRefId* ne sme poročati. | Element je obvezen le v primerih, kadar ima element Identifikator zapisa *(DocTypeIndic)* vrednost »FATCA2« - popravki; »FATCA3« - storno ali »FATCA4« - dopolnitve. Kadar gre za sporočilo z inicialnimi podatki oz. kadar ima element Identifikator zapisa *(DocTypeIndic)* vrednost »FATCA1« - novo, se elementa ne poroča oz. sporočilo elementa Identifikacija zapisa, ki se popravlja (*CorrDocRefId),* ne sme vsebovati. |
| 80005 | Manjkajoča Identifikacija zapisa, ki se popravlja (*CorrDocRefID*). | Element je obvezen v primeru, kadar ima element Identifikator zapisa *(DocTypeIndic)* vrednost »FATCA2« - popravki, »FATCA3« - storno, »FATCA4« - dopolnitve. |
| 80010 | Sporočilo lahko vsebuje le eno izmed vrednosti elementa Identifikator zapisa (*DocTypeIndic).* | Sporočilo lahko vsebuje le eno izmed vrednosti elementa Identifikator zapisa (*DocTypeIndic), in sicer*  »FATCA1«, ali »FATCA2«, ali »FATCA3«, ali »FATCA4«. |
| 80011 | Podvojena vrednost Identifkacija zapisa, ki se popravlja *(CorrDocRefID).* | Isti element Identifikacija zapisa (*DocRefID)* ne more biti popravljen ali razveljavljen dvakrat v istem sporočilu. |
| 80012 | Nepravilno Obdobje poročanja (*ReportingPeriod).* | Obdobje poročanja (*ReportingPeriod)* mora biti v popravljalnem sporočilu identično kot v sporočilu, ki ga le-ta popravlja. |
| 80013 | S popravljalnim sporočilom je mogoče popravljati samo eno predhodno poslano sporočilo. | S popravljalnim sporočilom (kadar je vrednost elementa Identifikator zapisa (*DocTypeIndic*) »FATCA2« - popravki, »FATCA3« - storno ali »FATCA4« - dopolnitve) je mogoče popravljati samo eno predhodno poslano sporočilo. V glavi popravljalnega sporočila je lahko samo en element *CorrMessageRefID*. |
| 80014 | Zapisa ni mogoče popraviti z vrednostjo »FATCA4« v elementu Identifikator zapisa (*DocTypeIndic).* | V primeru, da IRS zahteva popravek, zapisa ni mogoče popraviti z vrednostjo »FATCA4« - dopolnitve v elementu Identifikator zapisa (*DocTypeIndic*). Zapis je mogoče popraviti le z vrednostmi »FATCA2« - popravki ali »FATCA3« - storno. |
| 98000 | Identifikacijska številka pošiljatelja (*SendingCompanyIN*) mora biti poročana. | Element je obvezen. Zahteva se vpis veljavne GIIN številke poročevalske FI. V primeru Sponzorjev, ki poročajo sklade, se vpiše GIIN Sponzorja (GIIN s kratico .SP). |
| 98001 | Nepravilna Identifikacijska številka pošiljatelja *(SendingCompanyIN) in Sponzorja (Sponsor).* | Vrednost Identifikacijske številke poročevalca (*SendingCompanyIN) in* vrednost Identifikacijske številke Sponzorja (*Sponsor/TIN)* morata biti identične. Hkrati pa mora tudi element Enolična oznaka sporočila *(MessageRefID)* vsebovati isti GIIN. |
| 98002 | Nepravilna Država pošiljateljica (*TransmittingCountry*). | Zahteva se poročanje vrednosti »SI«.  |
| 98003 | Nepravilna Država prejemnica (*ReceivingCountry*). | Zahteva se poročanje vrednosti »US«.  |
| 98018 | Nepravilno poročano Stanje na računu *(AccountBalance).* | V element Stanje na računu *(AccountBalance)* se vpiše numerična vrednost na dve decimalni mesti natančno, kot ločilo se uporabi pika. Primer: tisoč ameriških dolarjev se vnese kot 1000.00. Znesek 0 je treba podati kot 0.00. |
| 98019 | Nepravilno poročan Znesek plačila (*PaymentAmnt*)*.* | V element Znesek plačila (*PaymentAmnt*) se vpiše numerična vrednost na dve decimalni mesti natančno, kot ločilo se uporabi pika. Primer: tisoč ameriških dolarjev se vnese kot 1000.00. Znesek 0 je treba podati kot 0.00. |
| 98032 | Identifikacija sporočila, ki se popravlja *(CorrMessageRefID),* se mora poročati samo v primeru popravkov. V primeru inicialnega sporočila oz. inicialnega zapisa se elementa *CorrMessageRefId* ne sme poročati. | Element je obvezen le v primerih, kadar ima element Identifikator zapisa *(DocTypeIndic)* vrednost »FATCA2« - popravki; »FATCA3« - storno ali »FATCA4« - dopolnitve. Kadar gre za sporočilo z inicialnimi podatki oz. kadar ima element Identifikator zapisa *(DocTypeIndic)* vrednost »FATCA1« - novo, se elementa ne poroča oz. sporočilo elementa Identifikacija sporočila, ki se popravlja (*CorrMessageRefId),* ne sme vsebovati. |
| 98036 | Obdobje poročanja (*ReportingPeriod*) mora ustrezati obdobju poročanja od leta 2016 dalje. | Poročevalske FI morajo sporočati podatke v zvezi s poslovnimi obdobji od 1. januarja 2016 dalje. |
| 98037 | Datum rojstva (*BirthDate*) mora biti poročan v sklopu Imetnik računa *(AccountHolder)* oziroma Pretežni lastnik *(SubstantialOwner)*, če TIN ni na voljo. | V primeru, ko se element »*TIN*« pri imetniku računa oz. pretežnem lastniku, ki je fizična oseba, izpolni na način vrednosti 222222222, 000222111, 333333333, 444444444, 555555555, 666666666, 777777777, 999999999, se mora obvezno izpolniti tudi element Datum rojstva (*BirthDate*).  |
| 98050 | Za posamezno obdobje ni mogoče posredovati več zapisov hkrati.  | Za posamezno obdobje ni mogoče posredovati več zapisov hkrati. Dokumente morate poslati zaporedno, pred pošiljanjem naslednjega dokumenta morate počakati odgovor s strani IRS. |
| 98060 | Nedovoljeno spreminjanje vsebine sporočila. | V primeru oddaje storno sporočila (vrednost elementa *DocTypeIndic je* »FATCA3«) ni dovoljeno spreminjati vsebine poročanja: v sklopu Račun poročanja (*AccountReport)* morajo biti podane enake vrednosti kot so bile podane v začetnem poročanju (»FATCA1«) Spremeniti je potrebno le elemente v sklopu Identifikacija sklopa *(DocSpec).*  |
| 98061 | Nedovoljeno spreminjanje identifikacijskih podatkov imetnika računa ali pretežnega lastnika. | V primeru oddaje popravljalnega sporočila (vrednost elementa *DocTypeIndic je »FATCA2«)* ni dovoljeno spreminjati identifikacijskih podatkov pri Imetnik računa *(AccountHolder)* ali Pretežni lastnik *(SubstantialOwner)* (TIN, Name, DateOfBirth, Address). |
| 98070 | Manjkajoča Identifikacija sporočila, ki se popravlja (*CorrMessageRefID*). | Element je obvezen v primeru, kadar ima element Identifikator zapisa *(DocTypeIndic)* vrednost »FATCA2« - popravki, »FATCA3« - storno, »FATCA4« - dopolnitve. |
| 98071 | Identifikacija sporočila, ki se popravlja *(CorrMessageRefID)* v elementu *MessageSpec* se mora skladati z ostalimi elementi v sporočilu (*ReportingFI, AccountReport, Sponsor).* | V primeru, kadar ima element Identifikator zapisa *(DocTypeIndic)* vrednost »FATCA2« - popravki, »FATCA3« - storno, »FATCA4« - dopolnitve, mora biti Identifikacija sporočila, ki se popravlja *(CorrMessageRefID),* navedena v glavi sporočila *(MessageSpec)* ter hkrati identična tudi v telesu sporočila na ravni Poročevalska finančna institucija *(ReportingFI),* Račun poročanja *(AccountReport),* Sponzor *(Sponsor).* |